CELEX: 42008X0222(02)
Language: fi
Date: 2008-02-22 00:00:00
Title: Yhdistyneiden Kansakuntien Euroopan talouskomission (UN/ECE) sääntö N:o 101 – Yhdenmukaiset vaatimukset, jotka koskevat käyttövoimanaan ainoastaan polttomoottoria tai sähköistä hybridivoimalaitetta käyttävien henkilöautojen hyväksyntää hiilidioksidipäästöjen ja polttoaineenkulutuksen mittauksen ja/tai sähköenergian kulutuksen ja sähkökäyttöisen toimintasäteen mittauksen osalta sekä ainoastaan sähköistä voimalaitetta käyttävien, luokkiin M 1 ja N 1 kuuluvien ajoneuvojen hyväksyntää sähkönkulutuksen ja sähkökäyttöisen toimintasäteen mittauksen osalta

22.2.2008   
            
            
               FI
            
            
               Euroopan unionin virallinen lehti
            
            
               L 48/78
            
          
   Vain alkuperäiset UN/ECE:n tekstit ovat kansainvälisen julkisoikeuden mukaan sitovia. Tämän säännön asema ja voimaantulopäivä olisi tarkastettava UNECE:n asiakirjan TRANS/WP.29/343 viimeisimmästä versiosta. Asiakirja saatavana osoitteessa http://www.unece.org/trans/main/wp29/wp29wgs/wp29gen/wp29fdocstts.html.
   Yhdistyneiden Kansakuntien Euroopan talouskomission (UN/ECE) sääntö N:o 101 – Yhdenmukaiset vaatimukset, jotka koskevat käyttövoimanaan ainoastaan polttomoottoria tai sähköistä hybridivoimalaitetta käyttävien henkilöautojen hyväksyntää hiilidioksidipäästöjen ja polttoaineenkulutuksen mittauksen ja/tai sähköenergian kulutuksen ja sähkökäyttöisen toimintasäteen mittauksen osalta sekä ainoastaan sähköistä voimalaitetta käyttävien, luokkiin M1 ja N1 kuuluvien ajoneuvojen hyväksyntää sähkönkulutuksen ja sähkökäyttöisen toimintasäteen mittauksen osalta
   Täydennys N:o 7 säännön alkuperäiseen versioon – Voimaantulopäivä: 18. päivänä kesäkuuta 2007.
   Muutokset sääntöön N:o 101 (EUVL L 158 19.6.2007).
   Muutetaan 1 kohta seuraavasti (alaviitettä (1) ei muutettu):
   
      ”1.   SOVELTAMISALA
      Tämä sääntö koskee M1- ja N1-luokan (1) ajoneuvojen
      
                  a)
               
               
                  hiilidioksidipäästöjen (CO2) ja polttoaineenkulutuksen mittausta ja/tai sähkönkulutuksen ja sähkökäyttöisen toimintasäteen mittausta, kun on kyse käyttövoimanaan ainoastaan polttomoottoria tai sähköistä hybridivoimalaitetta käyttävistä henkilöautoista,
               
            
                  b)
               
               
                  sähkönkulutuksen ja sähkökäyttöisen toimintasäteen mittaamista, kun on kyse ainoastaan sähköistä voimalaitetta käyttävistä ajoneuvoista.
               
            Sitä ei sovelleta N1-luokan ajoneuvoon, jos sekä
      
                  a)
               
               
                  kyseiseen ajoneuvotyyppiin asennetulle moottorityypille on annettu tyyppihyväksyntä säännön N:o 49 mukaisesti, että
               
            
                  b)
               
               
                  valmistajan tekemien N1-luokan ajoneuvojen vuotuinen kokonaismäärä on maailmanlaajuisesti pienempi kuin 2 000 yksikköä.”
               
            
   
      Lisätään uusi 2.7 ja 2.8 kohta seuraavasti:
   
               ”2.7
            
            
               ’kuorma-autolla’ N1-luokan moottoriajoneuvoa, joka on suunniteltu ja rakennettu yksinomaan tai pääasiassa tavaroiden kuljetukseen;
            
         
               2.8
            
            
               ’pakettiautolla’ kuorma-autoa, jonka ohjaamo yhdistyy koriin”
            
         Numeroidaan (entiset) kohdat 2.7–2.16 uudelleen kohdiksi 2.9–2.18
   Muutetaan kohta 3.3 seuraavasti:
   
      
                  ”3.3
               
               
                  Hyväksyttäväksi tarkoitettua ajoneuvotyyppiä edustava ajoneuvo on jätettävä hyväksyntätesteistä vastaavalle tutkimuslaitokselle. Testin aikana tekninen tutkimuslaitos tarkastaa, että sellaiset M1- ja N1-luokan ajoneuvot, joille on annettu tyyppihyväksyntä päästöjen osalta säännön N:o 83 mukaisesti ja joiden käyttövoimana on ainoastaan polttomoottori tai sähköinen hybridivoimalaite, täyttävät tälle tyypille säännössä N:o 83 asetetut raja-arvovaatimukset.”
               
            
   Muutetaan 5.2.1 kohta seuraavasti:
   
      
                  ”5.2.1
               
               
                  Hiilidioksidipäästöt ja polttoaineenkulutus on mitattava liitteessä 6 kuvatun testimenettelyn mukaisesti. Ajoneuvoja, jotka eivät testisyklin aikana saavuta vaadittua kiihtyvyyttä ja suurinta nopeutta, käytetään kaasupoljin täysin pohjaan painettuna, kunnes ne saavuttavat jälleen vaaditun toimintakäyrän. Poikkeamat testisyklistä on kirjattava testausselosteeseen.”
               
            
   Muutetaan 7.1–7.1.3 kohta (ja lisätään uusi alaviite (4)) seuraavasti:
   
      ”7.1   Ainoastaan polttomoottoria käyttävät ajoneuvot lukuun ottamatta jaksottaisesti regeneroituvalla päästöjen vähentämisjärjestelmällä varustettuja ajoneuvoja
      Tyyppihyväksyntä voidaan laajentaa samaa tyyppiä oleville tai eri tyyppiä oleville ajoneuvoille, jotka eroavat seuraavien liitteessä 4 selostettujen ominaisuuksien osalta edellyttäen, että teknisen tutkimuslaitoksen mittaamat hiilidioksidipäästöt eivät ylitä tyyppihyväksyntäarvoa enemmällä kuin neljällä prosentilla M1-luokan ajoneuvojen osalta ja enemmän kuin kuudella prosentilla N1-luokan ajoneuvojen osalta:
      
                  7.1.1
               
               
                  Viitemassa
               
            
                  7.1.2
               
               
                  Suurin sallittu massa
               
            
                  7.1.3
               
               
                  Korin tyyppi:
                  
                              a)
                           
                           
                              M1-luokka: sedan, viistoperä, farmariauto, coupé, kuomullinen henkilöauto, monitoimiajoneuvo (4)
                           
                        
                              b)
                           
                           
                              N1-luokka: kuorma-auto, pakettiauto”
                           
                        
            
   
      Lisätään uusi alaviite (4) seuraavasti:
   
      
                  ”(4)
               
               
                  Ajoneuvojen rakennetta koskevan konsolidoidun päätöslauselman (R.E.3) liitteen 7 määritelmän mukaisesti (asiakirja TRANS/WP29/78/Rev.1/Amend.2).”
               
            
   Muutetaan 7.2 kohta seuraavasti:
   
      ”7.2   Ainoastaan polttomoottoria käyttävät ajoneuvot, jotka on varustettu jaksottaisesti regeneroituvalla päästöjen vähentämisjärjestelmällä
      Tyyppihyväksyntä voidaan laajentaa samaa tyyppiä oleville tai eri tyyppiä oleville ajoneuvoille, jotka eroavat liitteessä 4 selostettujen ja edellä 7.1.1–7.1.5 kohdassa mainittujen ominaisuuksien osalta, pysyen kuitenkin liitteessä 10 esitettyjen ajoneuvoperheen ominaisuuksien puitteissa, edellyttäen, että teknisen tutkimuslaitoksen mittaamat hiilidioksidipäästöt eivät ylitä tyyppihyväksyntäarvoa enemmällä kuin neljällä prosentilla M1-luokan ajoneuvojen osalta ja enemmällä kuin kuudella prosentilla N1-luokan ajoneuvojen osalta, ja että voidaan soveltaa samaa Ki-kerrointa.
      Tyyppihyväksyntä voidaan myös laajentaa samaa tyyppiä oleville ajoneuvoille, joille käytetään erilaista Ki-kerrointa, mikäli teknisen tutkimuslaitoksen mittaamat kertoimella korjatut hiilidioksidipäästöt eivät ylitä tyyppihyväksyntäarvoa enemmällä kuin neljällä prosentilla M1-luokan ajoneuvojen osalta ja enemmällä kuin kuudella prosentilla N1-luokan ajoneuvojen osalta.”
   
   Muutetaan 7.4–7.4.3 kohta seuraavasti:
   
      ”7.4   Sähköistä hybridivoimalaitetta käyttävät ajoneuvot
      Tyyppihyväksyntä voidaan laajentaa samaa tyyppiä oleville tai eri tyyppiä oleville ajoneuvoille, jotka eroavat seuraavien liitteessä 4 selostettujen ominaisuuksien osalta edellyttäen, että teknisen tutkimuslaitoksen mittaamat hiilidioksidipäästöt ja sähköenergian kulutus eivät ylitä tyyppihyväksyntäarvoa enemmällä kuin neljällä prosentilla M1-luokan ajoneuvojen osalta ja enemmän kuin kuudella prosentilla N1-luokan ajoneuvojen osalta:
      
                  7.4.1
               
               
                  Viitemassa
               
            
                  7.4.2
               
               
                  Suurin sallittu massa
               
            
                  7.4.3
               
               
                  Korin tyyppi:
                  
                              a)
                           
                           
                              M1-luokka: sedan, viistoperä, farmariauto, coupé, kuomullinen henkilöauto, monitoimiajoneuvo (4)
                           
                        
                              b)
                           
                           
                              N1-luokka: kuorma-auto, pakettiauto”
                           
                        
            
   
      Lisätään uusi 7.5–7.6.3 kohta seuraavasti:
   
      ”7.5   Käyttövoimanaan ainoastaan polttomoottoria tai sähköistä hybridivoimalaitetta käyttävien N1-luokan ajoneuvojen hyväksynnän laajentaminen ajoneuvoperheen sisällä
      
                  7.5.1
               
               
                  N1-luokan ajoneuvojen osalta, jotka on hyväksytty ajoneuvoperheen jäseniksi 7.6.2 kohdan mukaista menettelyä noudattaen, tyyppihyväksyntä voidaan laajentaa koskemaan samaan ajoneuvoperheeseen kuuluvia ajoneuvoja vain, mikäli tekninen tutkimuslaitos arvioi, että uuden ajoneuvon polttoaineen kulutus ei ylitä sen ajoneuvon polttoaineen kulutusta, johon ajoneuvoperheen polttoaineen kulutus perustuu.
                  Hyväksynnät voidaan lisäksi laajentaa koskemaan ajoneuvoja
                  
                              a)
                           
                           
                              jotka ovat enintään 110 kilogrammaa raskaampia kuin testattu ajoneuvoperheen jäsen, edellyttäen, että niiden ero ajoneuvoperheen kevyimpään jäseneen on enintään 220 kilogrammaa ja
                           
                        
                              b)
                           
                           
                              joiden kokonaisvälityssuhde on pienempi kuin testatun ajoneuvoperheen jäsenen vastaava suhde pelkästään erilaisen rengaskoon vuoksi ja
                           
                        
                              c)
                           
                           
                              jotka vastaavat ajoneuvoperheen ominaisuuksia kaikilta muilta osin.
                           
                        
            
                  7.5.2
               
               
                  N1-luokan ajoneuvojen osalta, jotka on hyväksytty ajoneuvoperheen jäseniksi 7.6.3 kohdan mukaista menettelyä noudattaen, tyyppihyväksyntä voidaan laajentaa koskemaan samaan ajoneuvoperheeseen kuuluvia ajoneuvoja ilman lisätestejä vain, jos tekninen tutkimuslaitos arvioi, että uuden ajoneuvon polttoaineen kulutus pysyy rajoissa, jotka on määritelty niiden ajoneuvoperheen kahden ajoneuvon perusteella, joilla on alhaisin/korkein polttoaineen kulutus.
               
            7.6   Käyttövoimanaan ainoastaan polttomoottoria tai sähköistä hybridivoimalaitetta käyttävien N1-luokan ajoneuvojen hyväksyntä ajoneuvoperheeseen
      N1-luokan ajoneuvo voidaan hyväksyä kuuluvaksi ajoneuvoperheeseen 7.6.1 kohdassa määritellyllä tavalla käyttäen jompaakumpaa 7.6.2 ja 7.6.3 kohdassa kuvatuista vaihtoehtoisista menetelmistä.
      7.6.1   N1-luokan ajoneuvot voidaan ryhmitellä perheeksi tätä sääntöä sovellettaessa, jos seuraavat ominaisuudet ovat samoja tai pysyvät määriteltyjen rajojen puitteissa:
      
                  7.6.1.1
               
               
                  Identtiset ominaisuudet ovat:
                  
                              a)
                           
                           
                              valmistaja ja tyyppi liitteessä 4 olevan 2 kohdan määritelmän mukaisesti
                           
                        
                              b)
                           
                           
                              moottorin sylinteritilavuus
                           
                        
                              c)
                           
                           
                              päästövalvontajärjestelmän tyyppi
                           
                        
                              d)
                           
                           
                              polttoainejärjestelmän tyyppi liitteessä 4 olevan 6.7.2 kohdan määritelmän mukaisesti.
                           
                        
            
                  7.6.1.2
               
               
                  Seuraavien ominaisuuksien on pysyttävä annetuissa rajoissa:
                  
                              a)
                           
                           
                              kokonaisvälityssuhteet (enintään 8 prosenttia suurempi kuin pienin välityssuhde) liitteessä 4 olevan 6.10.3 kohdan määritelmän mukaisesti
                           
                        
                              b)
                           
                           
                              viitemassa (enintään 220 kg kevyempi kuin raskain massa)
                           
                        
                              c)
                           
                           
                              keulaosa (enintään 15 prosenttia pienempi kuin suurin keulaosa)
                           
                        
                              d)
                           
                           
                              moottorin teho (enintään 10 prosenttia pienempi kuin korkein arvo).
                           
                        
            7.6.2   Edellä olevan 7.6.1 kohdan mukaisesti määritellylle ajoneuvoperheelle voidaan hyväksyä kaikkia sen jäseniä koskevat hiilidioksidipäästö- ja polttoainekulutustiedot. Teknisen tutkimuslaitoksen on valittava testiä varten se jäsen, jolla se katsoo olevan korkeimman hiilidioksidipäästöarvon. Mittaukset suoritetaan 5 kohdassa ja liitteessä 6 kuvatulla tavalla, ja 5.5 kohdassa kuvatulla menetelmällä saatuja tuloksia käytetään koko ajoneuvoperhettä koskevina tyyppihyväksyntäarvoina.
      7.6.3   Ajoneuvot, jotka on ryhmitetty 7.6.1 kohdan mukaisesti määritellyksi perheeksi, voidaan hyväksyä yksilöllisin hiilidioksidipäästö- ja polttoainekulutustiedoin. Tekninen tutkimuslaitos valitsee testiä varten ne kaksi ajoneuvoa, joilla se katsoo olevan korkeimman ja vastaavasti matalimman hiilidioksidipäästöarvon. Mittaukset suoritetaan 5 kohdassa ja liitteessä 6 kuvatulla tavalla. Jos valmistajan näitä kahta ajoneuvoa koskevat tiedot pysyvät 5.5 kohdassa esitetyn marginaalin puitteissa, valmistajan kaikkien saman ajoneuvoperheen jäsenten osalta ilmoittamia hiilidioksidipäästöarvoja voidaan käyttää tyyppihyväksyntäarvoina. Jos valmistajan ilmoittamat tiedot poikkeavat marginaalista, tyyppihyväksyntäarvoina käytetään 5.5 kohdassa kuvatulla menetelmällä saatuja tuloksia, ja tekninen tutkimuslaitos valitsee lisätesteihin aiheellisen määrän muita ajoneuvoperheen jäseniä.”
   
   
      Liite 4:
   
   Muutetaan OTSIKKO (ja lisätään uusi alaviite (6)) seuraavasti:
   
      ”ILMOITUS (6)”
   
   
      Lisätään uusi alaviite (6) seuraavasti:
   
      
                  ”(6)
               
               
                  Niiden ajoneuvojen osalta, jotka on hyväksytty ajoneuvoperheeseen 7.6 kohdan mukaisesti, lisäyksessä määritellyt tiedot on toimitettava kustakin ajoneuvoperheen jäsenestä.”
               
            
   Muutetaan 6.3 kohta (ja lisätään uusi alaviite (7) seuraavasti:
   
      6.3   Korin tyyppi:
      
                  6.3.1
               
               
                  M1-luokka: sedan, viistoperä, farmariauto, coupé, kuomullinen henkilöauto, monitoimiajoneuvo (2) (7)
               
            
                  6.3.2
               
               
                  N1-luokka: kuorma-auto, pakettiauto (2)”
               
            
   
      Lisätään uusi alaviite (7) seuraavasti:
   
      
                  ”(7)
               
               
                  Ajoneuvojen rakennetta koskevan konsolidoidun päätöslauselman (R.E.3) liitteen 7 määritelmän mukaisesti (asiakirja TRANS/WP29/78/Rev.1/Amend.2).”
               
            
   Muutetaan 7 kohta seuraavasti:
   
      7.   Tyyppihyväksyntäarvot”.